**Sisačko-moslavačka županija**

**županijsko povjerenstvo za dramsko-scensko stvaralaštvo**

**smotra LiDraNo 2025.**

**Petrinja, 6. ožujka 2025.**

**IZVJEŠĆE**

**O PROVEDENOJ SMOTRI  LiDraNo 2025.**

Ovogodišnja županijska smotra literarnog, novinarskog i dramskog stvaralaštva učenika osnovnih i srednjih škola održana je 6. ožujka 2025. u Pučkom otvorenom učilištu Hrvatski dom Petrinja, u Petrinji.

Organizirala ju je Osnovna škola Dragutina Tadijanovića Petrinja,  po protokolu koji je na vrijeme bio dostavljen školama sudionicama smotre LiDraNo 2025.

Protokol je obuhvaćao dobro organizirano vrijeme za okupljanje sudionika. Svečano otvorenje županijske smotre LiDRaNo 2025. započelo je na vrijeme, uz himnu i prigodan kulturno-umjetnički program. Simpatični voditelji programa istaknuli su inspiraciju Dragutinom Tadijanovićem, po kojem njihova škola i nosi ime, da su *riječi prijatelji onima koji ih znaju slušati.*

Za nastupe su učenike i mentore svojim pozdravnim govorima ohrabrili: Davor Miholjević, ravnatelj Osnovne škole Dragutina Tadijanovića Petrinja, Magdalena Komes, gradonačelnica Petrinje, Robertina Štajdohar, pročelnica u Upravnom odjelu za obrazovanje, kulturu, šport, mlade i civilno društvo u Sisačko-moslavačkoj županiji. U svojim su govorima istaknuli važnost promoviranja brige o hrvatskome jeziku i važnost njegovanja hrvatske kulturne baštine te poželjeli sudionicima uspjeh u nastupima. Gradonačelnica je istaknula i da se današnja smotra LiDraNa održava u novoobnovljenoj zgradi koja je ranije bila stradala u potresu, a naglasila je i da je Petrinja grad umjetnosti, kulture i bogate povijesti. Pročelnica je istaknula zadovoljstvo što se u Petrinji, gradu učitelja, gradu obrazovanja, održava ova smotra i zahvaljuje ravnatelju i djelatnicima OŠ Dragutina Tadijanovića na organizaciji.

Pojedinačni i skupni scenski nastupi učenika osnovnih i srednjih škola izvedeni su od 9:00 do 13:30. Monolozi: Osnovne škole Budaševo-Topolovac-Gušće: Ljiljana Slunjski: Crvenkapica prvašica i Osnovne škole Topusko, Topusko: Nada Mihelčić: Bilješke jedne gimnazijalke – nisu izvedeni jer nisu došli na pozornicu. Ostale nastupe bilo je inspirativno slušati i gledati, jer se moglo prepoznavati učeničke talente i veliki entuzijazam koji su mentori uložili u rad sa svojim učenicima pa nije bilo lako donijeti odluku koga predložiti za državnu razinu. Odluku su donosili članovi županijskog povjerenstva za dramsko-scensko stvaralaštvo u sastavu:

1. Ivan Đuričić, vanjski član, glumac, (izbornik)
2. Andrijana Mihaljević učiteljica hrv. jezika, OŠ Ludina, Velika Ludina, (tajnica)
3. Ines Konjevod, prof. hrv. jezika i književnosti, SŠ Ivana Trnskoga, (članica)
4. Sanja Tomazinić-Krotin, prof. hrv. jezika i književnosti, Industrijsko-obrtnička škola Sisak, Sisak (članica)
5. Lidija Rajković, učiteljica hrv. jezika, OŠ 22. lipnja, Sisak

Povjerenstvo se nakon poslušanih i pogledanih nastupa podružilo uz ručak, u ugodnom ambijentu koji su pripremili domaćini u Pučkom otvorenom učilištu Hrvatski dom Petrinja.

Potom su se izdvojili, analizirali  pojedinačne i skupne scenske nastupe.

**Napomena:** S obzirom na to da je članica Povjerenstva, Lidija Rajković, ujedno i mentorica učenika koji nastupa u kategoriji pojedinačni scenski nastupi – izuzeta je iz rada Povjerenstva dok se donosila odluka o tome koje se nastupe predlaže za prolazak na državnu smotru.

Za državnu razinu predložili su sljedeće:

Pojedinačni, OŠ

**Osnovna škola Katarina Zrinska, Mečenčani**

Ljiljana Vidović: Sanica-nesanica

Izvodi: Milan Somborac, učenik 3. razreda

Voditeljica: Ljiljana Vidović

Trajanje: 2 minute

**Osnovna škola Banova Jaruga**

Sanja Polak: U životu je važno imati 5

Izvodi: Tija Curić, učenica 2. razreda

Voditeljica: Đurđa Krajcar

Trajanje: 4 minute

Skupni, OŠ

**Osnovna škola Glina, Glina**

Marijo Ožaković: „Problemi s kolačem„

Izvode: Ivano Princ, Noa Matijević Ferenčak, Petar Grudenić,

Lovro Škrinjar, Andrija Šogorić; učenici 5. - 7. razreda

Voditelj: Marijo Ožaković

Trajanje: 8 minuta

**Osnovna škola Stjepana Kefelje, Kutina**

Članovi dramske skupine: Tvrdoglava

Izvode: Lucija Cerovečki, Rafaela Kovačić, Frana Zrunski Gulin, Nikolina Bahlen,

Ivona Boroš, Marija Lucija Čović, Lucija Haludek, Ljubiša Milosavljević,

Ana Neumuller, Ines Piršić; učenici 5. i 6. razreda

Voditeljica: Iva Habazin

Trajanje: 12 minuta

Pojedinačni, SŠ

**Srednja škola Glina, Glina**

Paolo Coelho: Alkemičar

Izvodi: Borna Turkalj, učenik 3. razreda

Voditeljica: Tamara Ćeran

Trajanje: 4 minute

Skupni, SŠ

Gimnazija Sisak

Dramska skupina: Bum-tras, ljubavni spas!

Izvode: Iris Ahmetović, Toni Bajtela, Elena Bunjan, Denis Grozdanić, Jana Ljubešić, Marta

Marić, Ana Pernar, Niko Raković, Nina Sorić, Una Anđela Vidnić; učenici 2. - 4. razreda

Voditeljica: Marta Narančić

Trajanje: 19 minuta

Na okruglom stolu izbornik, Ivan Đuričić, kao predsjednik Povjerenstva, uputio je sudionicima riječi pohvale, u kritici istaknuo što je bilo dobro izvedeno i dao smjernice za korigiranje i uspješnost u budućim izvedbama dramsko-scenskog stvaralaštva.  Mentori i učenici poslušali su komentare i nije bilo prigovora.

Trajanje okruglih stolova za pojedinačne i skupne scenske nastupe ipak je zahtijevalo više od planiranog vremena, pa smotra LiDraNa nije završila u planiranih 16:00, nego u 17:30.

Tajnica županijskog povjerenstva za dramsko-scensko stvaralaštvo

Andrijana Mihaljević

Slika na kojoj se prikazuje rukopis, Font, kaligrafija

Opis je automatski generiran